- CIA-tortur var virkningsløs - avslører brutale metoder
Senator Dianne Feinstein er nå i gang med offentliggjøringen av rapporten: De omstridte avhørsmetodene skal ikke ha fungert, og ofte skal metodene ha ført til "fabrikkert" informasjon, ifølge CNN. CIA reagerer kraftig på kritikken, og byrået sier i en uttalelse at avhørsmetodene var effektive og at de var avgjørende for å forstå hvordan al Qaida fungerte i praksis. * Rapporten inneholder en rekke detaljer om avhørsprogrammet, og rapporten avslører at «viktige» fanger ble utsatt for metoder som «waterboarding» og søvnfrarøvelse nærmest ustanselig i alt fra dager eller uker av gangen, ifølge CNN. Teknikken med søvnfrarøvelse gikk ut på at fanger ble holdt våkne i opptil 180 timer - vanligvis ved at de måtte stå oppreist eller befinne seg i smertefulle posisjoner. Samtidig skal hendene ha vært lenket sammen over hodene deres. * En fange skal også ha omkommet som følge av sterk nedkjøling etter at han ble holdt delvis naken og lenket til et betonggulv. Rapporten beskriver også tilfeller hvor nakne fanger - iført hetter - ble dratt frem og tilbake i korridorer samtidig som de ble slått. Les rapporten her: CIA-rapporten. * Flere CIA-fanger som ble utsatt for metodene skal ha fått hallusinasjoner, paranoia og søvnproblemer - og flere skal ha forsøkt å skade seg selv. * Den 6000 sider lange rapporten avslører også at al Qaida-mistenkte Abu Zubaydah ble passiv og «uimottakelig» etter en periode med intens vanntortur. * Oppsiktsvekkende detaljer kommer frem, og en av metodene skal være såkalt "rektalmating" hvor CIA avbrøt sultestreikende med tvungen føde gjennom endetarmen. - Seksuelle trusler USAs president Barack Obama sier han håper CIA-rapporten kan føre til at torturteknikkene som ble brukt er noes om hører fortiden til, melder AP. Flere opplysninger er lekket, og ifølge Reuters skal rapporten konkludere med at minst 26 personer ble tatt inn i det hemmelige avhørs- og fengselsprogrammet i kjølvannet av terroraksjonen 11. september 2001. Tidligere visepresident Dick Cheney sier til New York Times at avhørsprogrammet var godkjent. - Byrået ville ikke gå i gang uten autorisasjon, og det (programmet) ble også gjennomgått rettslig av justisdepartementet før programmet ble satt i gang, sier Cheney. Detaljer om seksuelle trusler og andre brutale avhørsteknikker vil bli beskrevet i rapporten om CIA som legges frem, ifølge kilder som er kjent med innholdet. Ved amerikanske ambassader verden over er sikkerheten skjerpet i forkant av Senatets offentliggjøring av rapporten. Der beskrives avhørsmetoder som etterretningstjenesten CIA tok i bruk mot mistenkte al-Qaida-medlemmer etter terrorangrepet mot World Trade Center den 11. september 2001, ifølge NTB. Kritikk Ifølge NBC News er det forventet at rapporten vil konkludere med at CIA gjentatte ganger torturerte om lag 20 terrormistenkte. Rapporten skal være på 6000 sider, men store deler av rapporten kommer til å være sladdet. Senatet er ventet å komme med krass kritikk av det hemmelige CIA-programmet under administrasjon av tidligere president George W. Bush. Over 100 fanger som ble tatt mellom 2001 og 2009 ble avhørt med metoder som president Barack Obama allerede har omtalt som tortur. Amerikanske etterretningsbyråer har sendt ut en advarsel om at rapporten kan føre til voldelige reaksjoner i andre land. Det amerikanske forsvarsdepartementet Pentagon har også advart feltkommandanter om at de bør gjøre nødvendige tiltak for å beskytte amerikanske soldater og baser i utlandet. - Det er indikasjoner på at offentliggjøring av rapporten kan føre til større risiko mot amerikanske anlegg og enkeltpersoner over hele verden, sier talsmann for Det hvite hus, Josh Earnest. Han sier at president Obama, som kom til makten i 2009, samtidig støtter offentliggjøringen av rapporten «slik at folk verden rundt og folk her hjemme forstår nøyaktig hva som skjedde», sier han. - Vi torturerte noen folk etter 11. september. Vi gjorde noen ting som var i strid med våre verdier, innrømmet Obama da han ble bedt om å kommentere granskingen tidligere i år.
Senatet slakter CIAs avhørsmetoder mot terrormistenkte. Metodene var virkningsløse og førte ikke til opplysninger som avverget snarlige terrorangrep, heter det i rapporten som legges frem nå. terrormistenkte. Metodene var virkningsløse og førte ikke til opplysninger som avverget snarlige terrorangrep, heter det i rapporten som legges frem nå.